钦定古今图书集成/理学汇编/文学典/第177卷 > 《徐师曾文体明辩》 > 《书康镣郎中志后》张自烈
## 钦定古今图书集成/理学汇编/文学典/第177卷 > 《徐师曾文体明辩》 > 《书康镣郎中志后》张自烈

唐《孙樵集》载《康郎中墓志铭》，志不详，铭尤鄙倍甚。然
樵尝自去取其文，独于二百馀篇中存三十五篇，不
可谓不慎。顾所存者犹若是，后世士大夫缀卷絫牍，
倍蓰樵三十五篇，不审所自去取者何如，读是铭亦
足以戒矣。　唐广明元年，天子省方蜀国，品藻朝伦，
诏曰：“行在三绝，右散骑常侍李潼有曾闵之行，职方
郎”中孙樵，有“扬、马”之文，前进士司空图，有巢、由之风，
语见樵自序中。今读《康镣志铭》，其短俱见，岂足与扬
马并驱。虽然，古今名胜实者多矣，弃短取长可也。